Ideálne je riadiť sa podľa manuálu, ktorý by mal byť súčasťou balenia, prípadne si ho môžete stiahnuť v elektronickej podobe. Pri umývačke riadu a jej zapájaní, bez ohľadu na to, či ide o vstavanú alebo voľne stojacu, je dôležité jej umiestnenie. Umývačka riadu musí mať prístup k elektrickej sieti a kanalizácii. Po umiestnení umývačky riadu je potrebné, aby vypúšťacia hadica bola pripojená ku kanalizačnému potrubiu alebo sifónu (v prípade pripojenia odtokovej hadice k sifónu kuchynského drezu). Dôležité je, aby boli spoje tesné. Druhým dôležitým krokom je pripojenie umývačky riadu na prívod vody. Umývačku riadu vždy pripájame spravidla k studenej vode, no sú takisto modely, ktoré majú samostatné pripojenie k teplej i studenej vode. Posledným krokom je napájanie – elektrické zapojenie umývačky riadu Bosch. Potrebné je pripojiť umývačku riadu do elektrickej siete. Spravidla do siete na 220 – 240 V. Inštalácia vstavanej umývačky riadu Bosch sa líši len v nutnosti riešiť umiestnenie pod kuchynskú dosku a montáž dvierok vo farbe kuchynskej linky. Pred spustením vždy umývačku riadu otestujte krátkym cyklom alebo samočistiacim programom.\r